Ego Nicolaus, Dei gratia abbas Belliloci, totusque ejusdem loci conventus, Premonstratensis ordinis, Trecensis diocesis, notum facimus presentibus et futuris, quod cum discordia esset inter nos ex una parte, et viros religiosos abbatem et conventum de Moris ex altera, et diu esset inter partes litigatum in curia nobilis domini Girardi, domini de Durnaio, super eo quod ab ipsis petebamus unum sextarium frumenti ad Crole, quod sextarium dicebamus nos habere et diu percipiebamus in grangia ipsorum de Billefeurre, Morensibus e contrario respondentibus et dicentibus quod nos injuste investiti eramus de dicto sextario, cum nec ab ipsis Morensibus, nec a quoquam, monumentum ad hoc nos habuissemus, tandem bonorum virorum utentes consilio, eisdem Morensibus in pace dimisimus, et sine aliqua reclamatione, libere et absolute quictavimus sextarium antedictum, ita quod ipsi Morenses dederunt nobis et ecclesie nostre, in recompensationem sepe dicti sextarii, IX libras et X solidos in pecunia numerata. Nos vero sepe dictis Morensibus dictum sextarium quictavimus et quictamus in perpetuum, ut ipsi habeant et ipsum possideant pacifice et quiete. Actum anno Domini MºCCºXLºIIº, mense februario.